ร้านสไตล์ยูโรเปียนคันทรี คือคำจำกัดความที่บอกถึงการตกแต่งร้านได้ครอบคลุมที่สุด เพราะเป็นการผสมผสานหลายสไตล์หลายชาติ เห็นได้จากเก้าอี้ที่มีทั้งแบบสแกนดิเนเวีย อังกฤษ และสเปน แต่ใช้การคุมโทนสีไม้กับสีเหลือง ซึ่งพอนำมาวางด้วยกันแล้วเข้ากันเป็นอย่างดี
BUTTERCUP ไม่ได้มีดีแค่ของหวาน แต่ยังมีอาหารจานใหญ่ให้เราอยู่ท้อง จัดเซ็ต Feel Good Combination แบบเอาอยู่ เริ่มด้วย Croque Monsieur แซนวิชแฮมชีส ที่มีจุดเด็ดอยู่ที่เบชาเมลซอส (Bechamel Sauce) หรือซอสขาวที่มาช่วยเพิ่มความนุ่มของรสชาติ ส่วนเนื้อขนมปังจะถูกโทสต์ด้วยพาเมซานหอมมัน Japanese Salad ผักสลัด เต้าหู้ ไข่กุ้ง และเห็ดออรินจิ เสิร์ฟมาพร้อมน้ำสลัดญี่ปุ่น ที่มีส่วนผสมของมิรินและซอยซอส เบรคด้วย Potato Wedges with Dippings (Cheddar Cheese, BBQ Peppercorn) มันฝรั่งทอดทั้งเปลือก รสเข้มของมันแท้ๆ เข้ากันดีกับดิปปิ้งสองรส คือเชดด้าชีสได้ความมัน และบาร์บีคิวพริกไทยได้รสจัดจ้าน ตามด้วย Spaghetti Spicy Mushroom and Bacon สปาเกตตี้ฟิวชั่นที่ผสมผสานรสชาติเผ็ดร้อนกับพริกแห้ง
เครื่องดื่มที่แนะนำ Hot Chocolate ช็อกโกแลตรสนุ่มละมุนสำหรับคนไม่ถนัดกาแฟ ส่วนคนไหนหลงใหลความกระปรี้กระเปร่าจากคาเฟอีน ต้องลอง Iced Buttercup Latte ลาเต้ที่มีความน่าสนใจอยู่ตรงสตรอเบอร์รี่ซอสก้นแก้ว ดูดขึ้นมาแบบไม่ต้องคน จะได้รสเปรี้ยวหวานเข้ากับลาเต้อย่างไม่น่าเชื่อ กินคาวไม่ตามหวานคงจะแปลก เมนูเค้กวันนี้เราลอง Banana Pie ซิกเนเจอร์ของร้านที่แตกต่างด้วยวานิลลาซอสจากฝักวานิลลามาดากัสก้า ครีมเนียนหอม เวลาทานให้ตักไล่ลงมาทุกชั้นตั้งแต่วิปปิ้ง กล้วย วานิลลาครีม ช็อกโกแลต และโอรีโอ้กรุบกรอบ ตบท้ายเมนูสุดท้ายแบบไทยๆ อย่าง Coconut Cake เค้กมะพร้าวอ่อนเนื้อนุ่ม ไม่หวานจัด

Feel Good Combination 
Croque Monsieur 180 บาท
Japanese Salad 160 บาท
Potato Wedges with Dippings (Cheddar Cheese, BBQ Peppercorn) 120 บาท
Spaghetti Spicy Mushroom and Bacon 180 บาท
Iced Buttercup Latte 110 บาท
Hot chocolate 100 บาท
Banana Pie 110 บาท
Coconut Cake 100 บาท

ที่ตั้งร้าน ดูจากในภาพได้เลยครับ ^^